Mi, hol, mikor? - 2018. szeptember 26., szerda - Háromszék, független napilap Sepsiszentgyörgy
Sepsiszentgyörgy, 2020. július 13., hétfõ 06:57
2018. szeptember 26., szerda, Mi, hol, mikor?
Ma este a Breaking News című játékfilmmel (rendező: Iulia Rugină) folytatódik a program. Az utolsó estén a közönség a Szelídítetlen Románia (România Neîmblânzită, rendező: Tom Barton Humphreys) című dokumentumfilmet tekintheti meg, amely nézettségi rekordot döntött a hazai mozikban. A román vadon szépségét bemutató egyedi produkciót egy teljes évig forgatták az alkotók. Részletek a www.tiff.ro honlapon.
Rossz idő esetén az esemény helyszínét áthelyezik a szervezők a Kónya Ádám Művelődési Házba, és a meghirdetett 20.30-hoz ké­pest 15 perc késéssel kezdődnek a vetítések. Felhívják a közönség figyelmét, hogy az előrejelzések szerint hűvös időre, 10 Celsius-fok alatti hőmérsékletre lehet számítani, és ennek megfelelően öltözzenek. Az esetleges helyszínváltozásról a rendezvény Facebook-eseményén, valamint a helyszínen is tájékoztatják az érdeklődőket.
Szárazajta áldozataira emlékeznek
Szárazajta áldozataira, a 74 esztendővel ezelőtti szomorú eseményekre és a falu tizenhárom mártírjára emlékeznek: ma 11 órakor a református templomban istentisztelettel, majd az emlékműnél az ifjak műsorával, beszédek elhangzásával és koszorúzással folyatódik a rendezvény.
Új helyszínen, a Bod Péter Megyei Könyvtárban folytatódik az a sepsiszentgyörgyi, vetített képes előadássorozat, amelyet 2017 decemberétől 2018 márciusáig a Székely Nemzeti Múzeumban tartott Reisinger János irodalomtörténész, A Biblia a képzőművészetben témakörben. Jeles magyar festők művei után az előadó az európai művészettörténetből Michelangelót idézi fel a hallgatóság előtt: csütörtökön 18 órától a könyvtár Gábor Áron termében a Michelangelo bibliai szobrai címmel tart előadást. A belépés ingyenes, a témakörre vonatkozó könyvek, folyóiratok és cd-k megtekinthetők, hozzáférhetők a helyszínen.
A sepsiszentgyörgyi Művész moziban ma: 17-től Az apáca román felirattal és Pelyhes – Kalandra fel! román felirattal; 18.30-tól Egy kis szívesség román felirattal, magyar szinkronnal; 19-től Aurora Borealis – Északi fény román felirattal; 20.45-től Szelíd teremtés román felirattal; 21-től Predator – A ragadozó román felirattal.
A pénztár nyitvatartása és telefonos helyfoglalás 15 órától a 0787 526 102 telefonszámon. Honlap: http://www.arta.cityplex.ro/hu.
JUBILEUMI ISTENTISZTELET. A kézdivásárhelyi református templomban vasárnap 11 órától az idén házassági évfordulójukat ünneplő párokat várják. Azokat is, akik máshol kötöttek házasságot, de ott élnek, vagy akik időközben egyedül maradtak.
Megjelent a Korunk szeptemberi száma. Témája: kép/szöveg átjárások. Határterületeket vizsgál a Korunk: a képzőművészet, film és irodalom közötti átfedések, átjárások legkülönfélébb változatait. A happening, a filmsorozat, a képzőművészet és irodalom jellegzetesen kortárs, kísérleti jellegű határátlépései ugyanúgy jelen vannak a lapszámban, mint az illusztrálásra és a több műfajú szerzők tapasztalataira vonatkozó reflexiók. Árkossy István és Banner Zoltán egyszerre személyes és történeti áttekintései adják meg az alaphangot; mellettük KissPál Szabolcs, Lena Dunham, Csontváry Kosztka Tivadar, Sütő István munkásságára vonatkoznak a lapszám legrészletesebb elemzései. Külön összeállítás foglalkozik Kántor Lajos kései, irodalomtörténet, művészettörténet és közéleti publicisztika határain átjáró könyveivel. Szépirodalmi műveket Deres Kornélia, Kemenes Géfin László és Vörös István közölnek. A lapszám képanyagát Vorzsák Gyula jegyzi.
Az RMDSZ Háromszéki Területi Szervezetének munkatársai ma 16–17.30 óráig Alsólemhény­ben a polgármesteri hivatalban, illetve 18–19.30 óráig Felsőlem­hényben a régi óvodában fogadják az érdeklődőket. Az igénylőknek segítenek a magyar állampolgárság kérelmezésében, a gyerekek, házasságok és halálesetek anyakönyvezésében, a hadifogságban elvesztett szülők és élettársak után járó kárpótlás kérvényezésében, az útlevél igénylésében, regisztrációval, illetve anyasági és életkezdési támogatással kapcsolatos kérdésekben és dossziék összeállításában is. A fordítás és az igazolványkép elkészítése díjmentes.
ÁRAMSZÜNET. Erdőfülében és Alsócsernátonban péntekig naponta 9–16 óráig; Gelencén péntekig naponta 8–17 óráig; Kiskászonban ma 8–17 óráig szünetel az áramszolgáltatás.
DR. LENKEI GÁBOR A teljes egészséghez vezető út címmel előadást tart ma 18 órától Sepsiszentgyörgyön a Székely Mikó Kollégiumban. Az egységesen 15 lejes jegyeket a sepsiszentgyörgyi Egészségkultúra szaküzletben lehet átvenni (1918. december 1. sugárút; telefon: 0758 588 885).
HULLADÉKELSZÁLLÍTÁS. A Tega Rt. ma Csomortánban, csütörtökön és pénteken Kommandón gyűjti a háztartásokban felgyűlt használt bútort, elektronikus tárgyakat és egyéb szelektív hulladékot.
Megosztás: Cikk megjelenési időpontja: 2018-09-26 08:00 Cikk megjelenítése: 1985 Olvasóink értékelése: 4 Szavazatok száma: 2
szavazatok száma 272
2018-09-26: Elhalálozás - :
Mély fájdalommal tudatjuk, hogy a drága jó édesapa, férj, testvér,
VÁRZA JÁNOS
életének 82., házasságának 58. évében visszaadta lelkét Teremtőjének.
Temetése 2018. szep­tember 27-én 14 órától lesz a kovásznai ravatalozóháztól.
2018-09-25: Közélet - Fekete Réka:
Tüntetés a tanfelügyelőség előtt (Románoktatás magyar elemiben)